title: 2010/517/EÚ: Rozhodnutie Európskeho parlamentu z  5. mája 2010 o účtovnej závierke Európskej agentúry pre bezpečnosť letectva za rozpočtový rok 2008

text:
               25.9.2010

               SK

               Úradný vestník Európskej únie

               L 252/140

         ROZHODNUTIE EURÓPSKEHO PARLAMENTU
   z 5. mája 2010
   o účtovnej závierke Európskej agentúry pre bezpečnosť letectva za rozpočtový rok 2008
   (2010/517/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 216/2008 z 20. februára 2008 (3), ktorým sa zriadila Európska agentúra pre bezpečnosť letectva, a najmä na jeho článok 60,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0068/2010),

               1.

               schvaľuje účtovnú závierku Európskej agentúry pre bezpečnosť letectva za rozpočtový rok 2008;

               2.

               poveruje svojho predsedu, aby postúpil toto rozhodnutie výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 21.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 79, 19.3.2008, s. 1.

      (4)  Ú. v. ES L 357, 31.12.2002, s. 72.


title: Rozhodnutie Rady zo 14. júna 1977, týkajúce sa prijatia odporúčania Rady pre colnú spoluprácu z 18. júna 1976, ktorým sa mení a dopĺňa nomenklatúra pre zatrieďovanie tovarov do colných taríf

text:
Dôležité právne oznámenie

|

31977D0412

Úradný vestník L 149 , 17/06/1977 S. 0017 - 0017 Fínske špeciálne vydanie: Kapitola 2 Zväzok 2 S. 0085  Grécke špeciálne vydanie: Kapitola 02 Zväzok 3 S. 0097  Švédske špeciálne vydanie: Kapitola 2 Zväzok 2 S. 0085  Španielske špeciálne vydanie: Kapitola 02 Zväzok 3 S. 0195  Portugalské špeciálne vydanie Kapitola 02 Zväzok 3 S. 0195

		Rozhodnutie Radyzo 14. júna 1977,týkajúce sa prijatia odporúčania Rady pre colnú spoluprácu z 18. júna 1976, ktorým sa mení a dopĺňa nomenklatúra pre zatrieďovanie tovarov do colných taríf(77/412/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej články 28 a 2113,so zreteľom na odporúčanie Komisie,keďže deväť členských štátov sú zmluvnými stranami Bruselského dohovoru z 15. decembra 1950 o nomenklatúre pre zatrieďovanie tovarov do colných taríf; keďže colné tarify sú založené na tejto nomenklatúre;keďže Rada pre colnú spoluprácu môže zmluvným stranám odporučiť zmeny a doplnky k dohovoru, a teda nomenklatúre, ktorá je jeho časťou; keďže 18. júna 1976 vydala Rada odporúčanie, ktorým sa mení a dopĺňa nomenklatúra;keďže podľa tohto dohovoru Ministerstvo zahraničných vecí Belgicka oznamuje znenie každého návrhu odporúčanej zmeny a doplnku všetkým zmluvným stranám a vládam všetkých ďalších podpísaných alebo pristupujúcich štátov a toto znenie je považované za prijaté, ak nie sú vznesené žiadne námietky ani od jednej zmluvnej strany do šiestich mesiacov od dátumu oznámenia; keďže ak žiadna námietka nie je vznesená, zmeny a doplnky nadobúdajú účinnosť šesť mesiacov po uplynutí tohto obdobia a colné tarify všetkých zmluvných strán musia byť zoradené podľa zmenenej a doplnenej nomenklatúry na konci posledného obdobia;keďže Ministerstvo zahraničných vecí Belgicka oznamovalo znenie odporúčania z 18. júna 1976 zmluvným stranám 20. decembra 1976, aby nadobudli účinnosť od 31. decembra 1976; keďže následne odporúčanie bude uznané za prijaté 1. júla 1977, ak dovtedy nebude vznesená žiadna námietka voči nemu ako celku alebo jeho časti;keďže nebola vznesená žiadna námietka voči žiadnej časti odporúčania,PRIJALA TOTO ROZHODNUTIE:Samostatný článokOdporúčanie Rady pre colnú spoluprácu z 18. júna 1976, ktorým sa mení a dopĺňa nomenklatúra pre zatrieďovanie tovarov do colných taríf, je týmto prijaté pre uplatňovanie od 1. januára 1978.V Luxemburgu 14. júna 1977Za RadupredsedaT. Benn--------------------------------------------------


title: Rozhodnutie Komisie (EÚ) 2016/1915 z 27. októbra 2016, ktorým sa mení rozhodnutie (EÚ) 2015/2300 o úhrade určitých výdavkov vyplývajúcich z poľnohospodárskych právnych predpisov Spojeným kráľovstvom v eurách [oznámené pod číslom C(2016) 6807]

text:
               1.11.2016

               SK

               Úradný vestník Európskej únie

               L 296/13

         ROZHODNUTIE KOMISIE (EÚ) 2016/1915
   z 27. októbra 2016,
   ktorým sa mení rozhodnutie (EÚ) 2015/2300 o úhrade určitých výdavkov vyplývajúcich z poľnohospodárskych právnych predpisov Spojeným kráľovstvom v eurách

         [oznámené pod číslom C(2016) 6807]

   (Iba anglické znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 108,
   keďže:

               (1)

               Podľa článku 108 nariadenia (EÚ) č. 1306/2013 sa od členských štátov, ktoré neprijali euro a ktoré uprednostňujú platbu výdavkov vyplývajúcich z poľnohospodárskych právnych predpisov v eurách pred platbou vo svojej národnej mene, vyžaduje, aby prijali opatrenia s cieľom zabezpečiť, aby v dôsledku používania eura nedošlo k systematickej výhode v porovnaní s použitím národnej meny.

               (2)

               Rozhodnutím Komisie (EÚ) 2015/2300 (2) o úhrade určitých výdavkov vyplývajúcich z poľnohospodárskych právnych predpisov Spojeným kráľovstvom v eurách sa schválili také opatrenia oznámené Spojeným kráľovstvom.

               (3)

               Dňa 25. augusta 2016 Spojené kráľovstvo oznámilo Komisii svoj zámer rozšíriť rozsah uvedených opatrení, aby sa vzťahovali aj na schémy pomoci týkajúce sa pomoci na zníženie výroby mlieka a výnimočnej pomoci na prispôsobenie sa pre výrobcov mlieka a poľnohospodárov v ďalších sektoroch chovu hospodárskych zvierat.

               (4)

               Podľa uvedeného oznámenia by sa na uvedené schémy pomoci mali vzťahovať opatrenia, ktorých cieľom je zabrániť systematickej výhode vyplývajúcej z prednostného používania eura namiesto národnej meny a ktoré sa prijali na základe predchádzajúceho rozhodnutia (EÚ) 2015/2300. Rozhodnutie (EÚ) 2015/2300 by sa malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Na konci tabuľky v prílohe k rozhodnutiu (EÚ) 2015/2300 sa dopĺňajú tieto dva riadky:

                  „Pomoc na zníženie výroby mlieka

                  Delegované nariadenie (EÚ) 2016/1612

                  Výnimočná pomoc na prispôsobenie sa pre výrobcov mlieka a poľnohospodárov v ďalších sektoroch chovu hospodárskych zvierat

                  Delegované nariadenie (EÚ) 2016/1613“

   Článok 2
   Toto rozhodnutie je určené Spojenému kráľovstvu Veľkej Británie a Severného Írska.

      V Bruseli 27. októbra 2016

            Za Komisiu

         Phil HOGAN

            člen Komisie

      (1)  Ú. v. EÚ L 347, 20.12.2013, s. 549.

      (2)  Rozhodnutie Komisie (EÚ) 2015/2300 z 8. decembra 2015 o úhrade určitých výdavkov vyplývajúcich z poľnohospodárskych právnych predpisov Spojeným kráľovstvom v eurách (Ú. v. EÚ L 324, 10.12.2015, s. 35).


title: Rozhodnutie Rady 2005/221/SZBP zo 14. marca 2005, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu, a ktorým sa zrušuje rozhodnutie 2004/306/ES

text:
               16.3.2005

               SK

               Úradný vestník Európskej únie

               L 69/64

      ROZHODNUTIE RADY 2005/221/SZBP
   zo 14. marca 2005,
   ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu, a ktorým sa zrušuje rozhodnutie 2004/306/ES
   RADA EURÓPSKEJ ÚNIE,
   so zreteľom na nariadenie (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu (1), a najmä na jeho článok 2 ods. 3,
   keďže:

               (1)

               Dňa 2. apríla 2004 Rada prijala rozhodnutie 2004/306/ES, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu, a ktorým sa zrušuje rozhodnutie 2003/902/ES (2).

               (2)

               Je žiaduce prijať aktualizovaný zoznam osôb, skupín a subjektov, na ktoré sa vzťahuje nariadenie (ES) č. 2580/2001,

         ROZHODLA TAKTO:
   Článok 1
   Zoznam ustanovený v článku 2 ods. 3 nariadenia (ES) č. 2580/2001 znie:

               1.

               OSOBY

                           1.

                           ABOU, Rabah Naami (alias Naami Hamza; alias Mihoubi Faycal; alias Fellah Ahmed; alias Dafri Rèmi Lahdi), dátum narodenia: 1.2.1966, miesto narodenia: Alžír (Alžírsko), (člen al-Takfir a al-Hijra);

                           2.

                           ABOUD, Maisi (alias švajčiarsky Abderrahmane), dátum narodenia: 17.10.1964, miesto narodenia: Alžír (Alžírsko), (člen al-Takfir a al-Hijra);

                           3.

                           AL-MUGHASSIL, Ahmad Ibrahim (alias ABU OMRAN; alias AL-MUGHASSIL, Ahmed Ibrahim), dátum narodenia: 26.6.1967, miesto narodenia: Qatif-Bab al Shamal, Saudská Arábia; občan Saudskej Arábie;

                           4.

                           AL-NASSER, Abdelkarim Hussein Mohamed, miesto narodenia: Al Ihsa, Saudská Arábia; občan Saudskej Arábie;

                           5.

                           AL YACOUB, Ibrahim Salih Mohammed, dátum narodenia: 16.10.1966, miesto narodenia: Tarut, Saudská Arábia; občan Saudskej Arábie;

                           6.

                           ARIOUA, Azzedine, dátum narodenia: 20.11.1960, miesto narodenia: Costantine (Alžírsko), (člen al-Takfir a al-Hijra);

                           7.

                           ARIOUA, Kamel (alias Lamine Kamel), dátum narodenia: 18.8.1969, miesto narodenia: Constantine (Alžírsko), (člen al-Takfir a al-Hijra);

                           8.

                           ASLI, Mohamed (alias Dahmane Mohamed), dátum narodenia: 13.5.1975, miesto narodenia: Ain Taya (Alžírsko), (člen al-Takfir a al-Hijra);

                           9.

                           ASLI, Rabah, dátum narodenia: 13.5.1975, miesto narodenia: Ain Taya (Alžírsko), (člen al-Takfir a al-Hijra);

                           10.

                           ATWA, Ali (alias BOUSLIM, Ammar Mansour; alias SALIM, Hassan Rostom), Libanon, dátum narodenia: 1960, miesto narodenia: Libanon; občan Libanonu;

                           11.

                           DARIB, Noureddine (alias Carreto; alias Zitoun Mourad), dátum narodenia: 1.2.1972, miesto narodenia: Alžírsko, (člen al-Takfir a al-Hijra);

                           12.

                           DJABALI, Abderrahmane (alias Touil), dátum narodenia: 1.6.1970, miesto narodenia: Alžírsko, (člen al-Takfir a al-Hijra);

                           13.

                           EL-HOORIE, Ali Saed Bin Ali (alias AL-HOURI, Ali Saed Bin Ali; alias EL-HOURI, Ali Saed Bin Ali), dátum narodenia: 10.7.1965 alebo 11.7.1965, miesto narodenia: El Dibabiya, Saudská Arábia; občan Saudskej Arábie;

                           14.

                           FAHAS, Sofiane Yacine, dátum narodenia: 10.9.1971, miesto narodenia: Alžír (Alžírsko), (člen al-Takfir a al-Hijra);

                           15.

                           IZZ-AL-DIN, Hasan (alias GARBAYA, AHMED; alias SA-ID; alias SALWWAN, Samir), Libanon, dátum narodenia: 1963, miesto narodenia: Libanon, občan Libanonu;

                           16.

                           LASSASSI, Saber (alias Mimiche), dátum narodenia: 30.11.1970, miesto narodenia: Constantine (Alžírsko) (člen al-Takfir a al-Hijra);

                           17.

                           MOHAMMED, Khalid Shaikh (alias ALI, Salem; alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul), dátum narodenia: 14.4.1965 alebo 1.3.1964, miesto narodenia: Pakistan, číslo pasu: 488555;

                           18.

                           MOKTARI, Fateh (alias Ferdi Omar) dátum narodenia: 26.12.1974, miesto narodenia: Hussein Dey (Alžírsko), (člen al-Takfir a al-Hijra);

                           19.

                           MUGHNIYAH, Imad Fa'iz (alias MUGHNIYAH, Imad Fayiz), starší spravodajský dôstojník hnutia HIZBALLÁH, dátum narodenia: 7.12.1962, miesto narodenia: Tayr Dibba, Libanon, číslo pasu: 432298 (Libanon);

                           20.

                           NOUARA, Farid, dátum narodenia: 25.11.1973, miesto narodenia: Alžír (Alžírsko) (člen al-Takfir a al-Hijra);

                           21.

                           RESSOUS, Hoari (alias Hallasa Farid), dátum narodenia: 11.9.1968, miesto narodenia: Alžír (Alžírsko), (člen al-Takfir a al-Hijra);

                           22.

                           SEDKAOUI, Noureddine (alias Nounou), dátum narodenia: 23.6.1963, miesto narodenia: Alžír (Alžírsko), (člen al-Takfir a al-Hijra);

                           23.

                           SELMANI, Abdelghani (alias Gano), dátum narodenia: 14.6.1974, miesto narodenia: Alžír (Alžírsko), (člen al-Takfir a al-Hijra);

                           24.

                           SENOUCI, Sofiane, dátum narodenia: 15.4.1971, miesto narodenia: Hussein Dey (Alžírsko), (člen al-Takfir a al-Hijra);

                           25.

                           SISON, Jose Maria (alias Armando Liwanag, alias Joma, vedúci NPA), dátum narodenia: 8.2.1939, miesto narodenia: Cabugao, Filipíny;

                           26.

                           TINGUALI, Mohammed (alias Mouh di Kouba), dátum narodenia: 21.4.1964, miesto narodenia: Blida (Alžírsko), (člen al-Takfir a al-Hijra);

               2.

               SKUPINY A SUBJEKTY

                           1.

                           Organizácia Abu Nidal (Abu Nidal Organisation (ANO)), (alias Revolučná rada Fatah (Fatah Revolutionary Council), Arabské revolučné brigády (Arab Revolutionary Brigades), Čierny september (Black September) a Revolučná organizácia moslimských socialistov (Revolutionary Organisation of Socialist Muslims));

                           2.

                           Brigáda mučeníkov Al Aqsa (Al-Aqsa Martyr's Brigade);

                           3.

                           Nadácia Al-Aqsa e.V.;

                           4.

                           Al-Takfir a Al-Hijra;

                           5.

                           Aum Shinrikyo (alias AUM, alias Najvyššia pravda Aum, alias Aleph);

                           6.

                           Babbar Khalsa;

                           7.

                           Gama'a al-Islamiyya (Islamská skupina), (alias Al-Gama'a al-Islamiyya, IG);

                           8.

                           Islamský front veľkých východných bojovníkov (IBDA-C);

                           9.

                           Hamas (vrátane Hamas-Izz al-Din al-Qassem);

                           10.

                           Nadácia Svätej zeme pre ochranu a rozvoj (Holy Land Foundation for Relief and Development);

                           11.

                           Medzinárodná federácia sikhskej mládeže (International Sikh Youth Federation (ISYF));

                           12.

                           Kahane Chai (Kach);

                           13.

                           Strana kurdských pracujúcich (PKK), (alias KADEK; alias KONGRA-GEL);

                           14.

                           Lashkar e Tayyaba (LET)/Pashan-e-Ahle Hadis;

                           15.

                           Organizácia Mujahedin-e Khalq (MEK alebo MKO) [okrem Národnej rady odporu Iránu (NCRI)], (alias Národná oslobodzovacia armáda Iránu (NLA, militantné krídlo MEK), Mudžahedíni iránskeho ľudu (PMOI), Moslimská spoločnosť iránskych študentov);

                           16.

                           Národná oslobodzovacia armáda Kolumbie (Ejército de Liberación Nacional);

                           17.

                           Nová ľudová armáda (New People’s Army (NPA), Filipíny, spojená s Jose Mariom C. Sisonom (alias Armando Liwanag, alias Joma, vedúci NPA);

                           18.

                           Front oslobodenia Palestíny (PLF);

                           19.

                           Palestínsky islamský džihád (PIJ);

                           20.

                           Ľudový front za oslobodenie Palestíny (PFLP);

                           21.

                           Hlavné veliteľstvo ľudového frontu za oslobodenie Palestíny, (alias PFLP-Hlavné veliteľstvo, alias PFLP-GC);

                           22.

                           Revolučné ozbrojené sily Kolumbie (Fuerzas armadas revolucionarias de Columbia (FARC));

                           23.

                           Revolučná ľudová oslobodzovacia armáda/front/strana (DHKP/C) (alias Devrimci Sol (Revolučná ľavica), Dev Sol);

                           24.

                           Svetlý chodník (Sendero Luminoso (SL));

                           25.

                           Stichting Al Aqsa (alias Stichting Al Aqsa Nederland, alias Al Aqsa Nederland);

                           26.

                           Spojené sebaobranné sily/skupina Kolumbie (Autodefensas Unidas de Colombia (AUC));

         Článok 2
   Rozhodnutie 2004/306/ES sa týmto zrušuje.
   Článok 3
   Toto rozhodnutie sa uverejní v Úradnom vestníku Európskej únie.
   Nadobúda účinnosť dňom jeho uverejnenia.

      V Bruseli 14. marca 2005

            Za Radu

            predseda

         F. BODEN

      (1)  Ú. v. ES L 344, 28.12.2001, s. 70. Nariadenie zmenené a doplnené nariadením Komisie (ES) č. 745/2003 (Ú. v. EÚ L 106, 29.4.2003, s. 22).

      (2)  Ú. v. EÚ L 99, 3.4.2004, s. 28.


title: 2013/275/EÚ: Rozhodnutie Rady z  10. júna 2013 o podpise pekinskej Zmluvy o audiovizuálnych umeleckých výkonoch v mene Európskej únie

text:
               12.6.2013

               SK

               Úradný vestník Európskej únie

               L 160/1

      ROZHODNUTIE RADY

   z 10. júna 2013
   o podpise pekinskej Zmluvy o audiovizuálnych umeleckých výkonoch v mene Európskej únie
   (2013/275/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Rada 7. novembra 2000 poverila Komisiu rokovaním v rámci Svetovej organizácie duševného vlastníctva (WIPO) s cieľom zaistiť účasť Európskeho spoločenstva na diplomatickej konferencii, ktorá sa konala v Ženeve 7. – 20. decembra 2000, ktorej zámerom bolo vytvorenie nástroja na ochranu práv výkonných umelcov pri ich audiovizuálnych umeleckých výkonoch.

               (2)

               Rokovania boli úspešne zavŕšené na opätovne zvolanej diplomatickej konferencii, ktorá sa konala v Pekingu 20. – 26. júna 2012, pričom 24. júna 2012 bola prijatá pekinská Zmluva WIPO o audiovizuálnych umeleckých výkonoch (ďalej len „pekinská zmluva“).

               (3)

               V pekinskej zmluve sa stanovuje súbor nových medzinárodných noriem v oblasti príbuzných práv, ktorých cieľom je zaistiť primeranú ochranu a odmeňovanie audiovizuálnych výkonných umelcov.

               (4)

               Pekinská zmluva je počas jedného roka od jej prijatia otvorená na podpis všetkým oprávneným stranám.

               (5)

               Únia má vo vzťahu k viacerým ustanoveniam pekinskej zmluvy výlučnú právomoc, pričom sa v týchto oblastiach prijali právne predpisy Únie. Pekinská zmluva by sa preto mala podpísať v mene Únie, pod podmienkou jej uzavretia k neskoršiemu dátumu.

               (6)

               Podpísaním pekinskej zmluvy Únia nevykoná spoločnú právomoc, členské štáty si tak ponechajú svoju právomoc v oblastiach upravených v pekinskej zmluve, ktoré sa však netýkajú spoločných noriem ani nemenia ich rozsah pôsobnosti,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis pekinskej Zmluvy WIPO o audiovizuálnych umeleckých výkonoch (ďalej len „pekinská zmluva“) s výhradou jej uzavretia (1).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať pekinskú zmluvu v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 10. júna 2013

            Za Radu

            predseda

         L. VARADKAR

      (1)  Text pekinskej zmluvy sa uverejní spolu s rozhodnutím o jej uzavretí.


title: 2009/511/ES: Rozhodnutie Rady z  22. júna 2009 o uzavretí Dohody medzi Európskym spoločenstvom a Spojenými arabskými emirátmi o určitých aspektoch leteckých služieb

text:
               3.7.2009

               SK

               Úradný vestník Európskej únie

               L 173/5

      ROZHODNUTIE RADY

   z 22. júna 2009
   o uzavretí Dohody medzi Európskym spoločenstvom a Spojenými arabskými emirátmi o určitých aspektoch leteckých služieb
   (2009/511/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s prvou vetou prvého pododseku jej článku 300 ods. 2 a prvým pododsekom jej článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Rada 5. júna 2003 splnomocnila Komisiu na začatie rokovaní s tretími krajinami o nahradení určitých ustanovení v platných dvojstranných dohodách dohodou so Spoločenstvom.

               (2)

               Komisia v mene Spoločenstva prerokovala so Spojenými arabskými emirátmi dohodu o určitých aspektoch leteckých služieb (2) v súlade s postupmi a usmerneniami uvedenými v prílohe k rozhodnutiu Rady, ktorým sa Komisia oprávňuje začať rokovania s tretími krajinami o nahradení určitých ustanovení v platných dvojstranných dohodách dohodou so Spoločenstvom.

               (3)

               Dohoda bola podpísaná v mene Spoločenstva 30. novembra 2007 s výhradou jej neskoršieho uzavretia v súlade s rozhodnutím Rady 2008/87/ES (3).

               (4)

               Dohoda by sa mala schváliť,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda medzi Európskym spoločenstvom a Spojenými arabskými emirátmi o určitých aspektoch leteckých služieb.
   Článok 2
   Týmto sa predseda Rady poveruje určiť osobu(-y) splnomocnenú(-é) vydať oznámenie podľa článku 9 ods. 1 dohody.

      V Luxemburgu 22. júna 2009

            Za Radu

            predseda

         J. ŠEBESTA

      (1)  Ú. v. EÚ C 66 E, 20.3.2009, s. 84.

      (2)  Ú. v. EÚ L 28, 1.2.2008, s. 21.

      (3)  Ú. v. EÚ L 28, 1.2.2008, s. 20.


title: Rozhodnutie Rady (EÚ) 2015/632 z 20. apríla 2015, ktorým sa zrušuje rozhodnutie Rady 77/706/EHS o stanovení cieľa Spoločenstva na zníženie spotreby primárnych zdrojov energie v prípade ťažkostí so zásobovaním ropou a ropnými výrobkami a rozhodnutie Komisie 79/639/EHS, ktorým sa stanovujú podrobné pravidlá vykonávania rozhodnutia Rady 77/706/EHS

text:
               23.4.2015

               SK

               Úradný vestník Európskej únie

               L 104/12

         ROZHODNUTIE RADY (EÚ) 2015/632
   z 20. apríla 2015,
   ktorým sa zrušuje rozhodnutie Rady 77/706/EHS o stanovení cieľa Spoločenstva na zníženie spotreby primárnych zdrojov energie v prípade ťažkostí so zásobovaním ropou a ropnými výrobkami a rozhodnutie Komisie 79/639/EHS, ktorým sa stanovujú podrobné pravidlá vykonávania rozhodnutia Rady 77/706/EHS
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 122 ods. 1,
   so zreteľom na návrh Európskej komisie,
   keďže:

               (1)

               Rada vo svojom rozhodnutí 77/706/EHS (1) rozhodla o zavedení mechanizmu na stanovenie cieľa Spoločenstva na zníženie spotreby primárnych zdrojov energie v prípade ťažkostí so zásobovaním ropou a ropnými výrobkami.

               (2)

               Komisia vo svojom rozhodnutí 79/639/EHS (2) stanovila podrobné pravidlá vykonávania rozhodnutia 77/706/EHS.

               (3)

               Rozhodnutiami 77/706/EHS a 79/639/EHS sa stanovujú zložité postupy, čo má za následok významnú administratívnu záťaž pre členské štáty a Komisiu, vrátane rôznych povinností podávať správy. Uvedené postupy nenašli žiadne praktické uplatnenie.

               (4)

               V prípade narušenia zásobovania ropou alebo ropnými výrobkami môžu núdzové zásoby rýchlo a efektívne nahradiť chýbajúce množstvá bez narušenia hospodárskej činnosti alebo obmedzovania mobility. Preto sa núdzové zásoby teraz považujú za hlavný nástroj reakcie na riešenie narušenia zásobovania.

               (5)

               Okrem toho sa v smernici Rady 2009/119/ES (3) stanovil posilnený rámec núdzových zásob, pričom sa zabezpečuje ich dostupnosť a fyzická prístupnosť a stanovujú sa postupy pre ich použitie.

               (6)

               V smernici 2009/119/ES sa tiež od členských štátov vyžaduje, aby mali zavedené postupy na uloženie všeobecných alebo konkrétnych obmedzení spotreby, okrem iného aj prostredníctvom prednostného pridelenia ropných výrobkov istým kategóriám spotrebiteľov.

               (7)

               Program regulačnej vhodnosti a efektívnosti, ktorý prijala Komisia, systematicky skúma právne akty Únie s cieľom určiť možnosti zjednodušenia a zníženia regulačnej záťaže.

               (8)

               Rozhodnutia 77/706/EHS a 79/639/EHS by sa preto mali zrušiť,

         PRIJALA TOTO ROZHODNUTIE:
   Článok 1
   Rozhodnutia 77/706/EHS a 79/639/EHS sa zrušujú.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Luxemburgu 20. apríla 2015

            Za Radu

            predseda

         J. DŪKLAVS

      (1)  Rozhodnutie Rady 77/706/EHS zo 7. novembra 1977 o stanovení cieľa Spoločenstva na zníženie spotreby primárnych zdrojov energie v prípade ťažkostí so zásobovaním ropou a ropnými výrobkami (Ú. v. ES L 292, 16.11.1977, s. 9).

      (2)  Rozhodnutie Komisie 79/639/EHS z 15. júna 1979, ktorým sa stanovujú podrobné pravidlá vykonávania rozhodnutia Rady 77/706/EHS (Ú. v. ES L 183, 19.7.1979, s. 1).

      (3)  Smernica Rady 2009/119/ES zo 14. septembra 2009, ktorou sa členským štátom ukladá povinnosť udržiavať minimálne zásoby ropy a/alebo ropných výrobkov (Ú. v. EÚ L 265, 9.10.2009, s. 9).


title: 2011/691/CFSP: Rozhodnutie Rady 2011/691/SZBP zo 17. októbra 2011 , ktorým sa predlžuje mandát osobitného zástupcu Európskej únie v Kosove

text:
               18.10.2011

               SK

               Úradný vestník Európskej únie

               L 271/48

         ROZHODNUTIE RADY 2011/691/SZBP
   zo 17. októbra 2011,
   ktorým sa predlžuje mandát osobitného zástupcu Európskej únie v Kosove (1)

   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 4. februára 2008 prijala jednotnú akciu 2008/124/SZBP o misii Európskej únie na podporu právneho štátu v Kosove, EULEX KOSOVO (2) a jednotnú akciu 2008/123/SZBP (3), ktorou sa pán Pieter FEITH vymenúva za osobitného zástupcu Európskej únie (ďalej len „OZEÚ“) v Kosove.

               (2)

               Rada 5. mája 2011 prijala rozhodnutie 2011/270/SZBP (4), ktorým sa za OZEÚ v Kosove na obdobie do 31. júla 2011 vymenúva pán Fernando GENTILINI.

               (3)

               Rada 28. júla 2011 prijala rozhodnutie 2011/478/SZBP (5), ktorým sa predlžuje mandát OZEÚ do 30. septembra 2011.

               (4)

               Mandát OZEÚ by sa mal predĺžiť do 31. januára 2012.

               (5)

               OZEÚ bude svoj mandát vykonávať v situácii, ktorá sa môže zhoršiť a mohla by brániť dosiahnutiu cieľov vonkajšej činnosti Únie stanovených v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie 2011/270/SZBP sa týmto mení a dopĺňa takto:

               1.

               Článok 1 sa nahrádza takto:
               „Článok 1
               Osobitný zástupca Európskej únie
               Pán Fernando GENTILINI sa týmto vymenúva za osobitného zástupcu Európskej únie (ďalej len ‚OZEÚ‘) v Kosove na obdobie od 1. mája 2011 do 31. januára 2012. Mandát OZEÚ sa môže ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (ďalej len ‚VP‘).“

               2.

               Článok 5 ods. 1 sa nahrádza takto:
               „1.   Finančná referenčná suma určená na pokrytie výdavkov spojených s mandátom OZEÚ v období od 1. mája 2011 do 30. septembra 2011 je 690 000 EUR.
               Finančná referenčná suma určená na pokrytie výdavkov spojených s mandátom OZEÚ v období od 1. októbra 2011 do 31. januára 2012 je 770 000 EUR.“

         Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. októbra 2011.

      V Bruseli 17. októbra 2011

            Za Radu

            predseda

         M. DOWGIELEWICZ

      (1)  Podľa rezolúcie Bezpečnostnej rady Organizácie Spojených národov 1244 (1999).

      (2)  Ú. v. EÚ L 42, 16.2.2008, s. 92.

      (3)  Ú. v. EÚ L 42, 16.2.2008, s. 88.

      (4)  Ú. v. EÚ L 119, 7.5.2011, s. 12.

      (5)  Ú. v. EÚ L 197, 29.7.2011, s. 12.


title: 2012/94/Euratom: Rozhodnutie Rady z  19. decembra 2011 o osobitnom programe, ktorý sa má vykonávať prostredníctvom nepriamych akcií a ktorým sa vykonáva rámcový program Európskeho spoločenstva pre atómovú energiu v oblasti jadrového výskumu a odbornej prípravy (2012 – 2013)

text:
               18.2.2012

               SK

               Úradný vestník Európskej únie

               L 47/33

         ROZHODNUTIE RADY
   z 19. decembra 2011
   o osobitnom programe, ktorý sa má vykonávať prostredníctvom nepriamych akcií a ktorým sa vykonáva rámcový program Európskeho spoločenstva pre atómovú energiu v oblasti jadrového výskumu a odbornej prípravy (2012 – 2013)
   (2012/94/Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 7,
   so zreteľom na návrh Európskej komisie predložený po porade s Vedeckým a technickým výborom,
   so zreteľom na stanovisko Európskeho parlamentu (1),
   so zreteľom na stanovisko Európskeho hospodárskeho a sociálneho výboru (2),
   keďže:

               (1)

               V záujme podpory a zabezpečenia hospodárskeho rastu a dobrej životnej úrovne občanov Európy je nevyhnutné vyvíjať spoločné úsilie na vnútroštátnej a európskej úrovni v oblasti výskumu a odbornej prípravy.

               (2)

               V súlade s rozhodnutím Rady 2012/93/Euratom z 19. decembra 2011 o rámcovom programe Európskeho spoločenstva pre atómovú energiu v oblasti jadrového výskumu a odbornej prípravy (2012 – 2013) (3) (ďalej len „rámcový program“) sa má rámcový program vykonávať prostredníctvom osobitných programov, ktorými sa vymedzujú podrobné pravidlá ich vykonávania, určuje sa ich trvanie a stanovujú sa prostriedky, ktoré sa považujú za potrebné.

               (3)

               Štruktúra rámcového programu pozostáva z dvoch typov činností: nepriamych akcií v oblasti výskumu energie jadrovej syntézy a výskumu jadrového štiepenia, bezpečnosti a ochrany pred žiarením a priamych akcií pre činnosti Spoločného výskumného centra (JRC) v oblasti nakladania s jadrovým odpadom, vplyvu na životné prostredie, bezpečnosti a bezpečnostnej ochrany, najmä v súvislosti s jadrovými udalosťami a s prihliadnutím na získané skúsenosti. V rámci tohto osobitného programu by sa mali vykonávať nepriame akcie.

               (4)

               Pre tento osobitný program by mali platiť pravidlá účasti podnikov, výskumných centier a univerzít a šírenia výsledkov výskumu na základe rámcového programu.

               (5)

               V súlade s článkom 101 zmluvy Spoločenstvo uzavrelo viaceré medzinárodné zmluvy v oblasti jadrového výskumu, v tejto súvislosti je potrebné vyvíjať úsilie na posilnenie medzinárodnej výskumnej spolupráce s cieľom ďalej integrovať Spoločenstvo do celosvetovej výskumnej obce. Dvojstranná medzinárodná spolupráca sa zakladá na pevnom právnom rámci dohôd o spolupráci medzi Spoločenstvom a tretími krajinami. Pre vykonávanie uvedených dohôd má zásadný význam rámcový program. Účasť na tomto osobitnom programe by mala byť preto otvorená krajinám, ktoré na tento účel uzavreli zmluvy, a na projektovej úrovni s prihliadnutím na vzájomnú prospešnosť by účasť mala byť otvorená aj subjektom z tretích krajín a medzinárodným organizáciám zaoberajúcim sa spoluprácou v oblasti vedy.

               (6)

               Tento osobitný program by mal prispievať k podpore trvalo udržateľného rozvoja a zabezpečiť dodržiavanie náležitej kultúry bezpečnosti.

               (7)

               Je potrebné zabezpečiť dobré finančné hospodárenie v rámci tohto osobitného programu a jeho vykonávanie efektívnym a pre užívateľa prijateľným spôsobom a zároveň zabezpečiť právnu istotu a prístup k tomuto programu pre všetkých účastníkov v súlade s nariadením Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a nariadením Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5).

               (8)

               Mali by sa prijať vhodné opatrenia zodpovedajúce finančným záujmom Únie s cieľom monitorovať účinnosť pridelenej finančnej podpory a efektívnosť využívania týchto finančných prostriedkov, aby sa zabránilo nezrovnalostiam a podvodom. Mali by sa tiež prijať potrebné opatrenia na spätné získanie stratených, neoprávnene vyplatených alebo nesprávne použitých finančných prostriedkov v súlade s nariadením (ES, Euratom) č. 1605/2002, nariadením (ES, Euratom) č. 2342/2002, nariadením Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (6), nariadením Rady (EURATOM, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (7) a nariadením Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (8).

               (9)

               Každá tematická oblasť tohto osobitného programu by mala mať vlastný rozpočtový riadok vo všeobecnom rozpočte Únie.

               (10)

               Pri výskumných činnostiach vykonávaných v rámci tohto osobitného programu by sa mali dodržiavať základné etické zásady vrátane tých, ktoré sú zakotvené v Charte základných práv Európskej únie,

         PRIJALA TOTO ROZHODNUTIE:
   Článok 1
   Osobitný program, ktorý sa má vykonávať prostredníctvom nepriamych akcií a ktorým sa vykonáva rámcový program Európskeho spoločenstva pre atómovú energiu v oblasti jadrového výskumu a odbornej prípravy (2012 – 2013) (ďalej len „osobitný program“), sa prijíma na obdobie od 1. januára 2012 do 31. decembra 2013.
   Článok 2
   Cieľom tohto osobitného programu je podpora výskumných činností a činností odbornej prípravy v oblasti jadrovej energie so zameraním na celý rad nepriamych výskumných akcií vykonávaných v týchto tematických oblastiach:

               a)

               výskum energie jadrovej syntézy [vrátane medzinárodného termonukleárneho experimentálneho reaktora (ITER)];

               b)

               výskum jadrového štiepenia, bezpečnosti a ochrany pred žiarením.

         Ciele a hlavné okruhy činností uvedených v tomto článku sú stanovené v prílohe.
   Článok 3
   V súlade s článkom 3 rozhodnutia 2012/93/Euratom sa maximálna suma na realizáciu osobitného programu stanovila na 2 327 054 000 EUR, z čoho najviac 15 % je určených na administratívne výdavky Komisie. Táto suma sa pridelí takto:

               a)

               výskum energie jadrovej syntézy

               2 208 809 000 EUR;

               b)

               jadrové štiepenie, bezpečnosť a ochrana pred žiarením

               118 245 000 EUR.

         Článok 4
   Všetky výskumné činnosti uskutočňované v rámci osobitného programu sa vykonávajú v súlade so základnými etickými zásadami.
   Článok 5
   1.   Osobitný program sa vykonáva prostredníctvom systémov financovania ustanovených v prílohe II k rozhodnutiu 2012/93/Euratom.
   2.   Na tento osobitný program sa vzťahujú pravidlá pre účasť podnikov, výskumných centier a vysokých škôl a pre šírenie výsledkov výskumu týkajúcich sa nepriamych akcií stanovených v nariadení Rady (Euratom) č. 139/2012 z 19. decembra 2011, ktorým sa ustanovujú pravidlá pre účasť podnikov, výskumných centier a univerzít na nepriamych akciách rámcového programu Európskeho spoločenstva pre atómovú energiu a pre šírenie výsledkov výskumu (2012 – 2013) (9).
   Článok 6
   1.   Komisia vypracuje ročný pracovný program vykonávania tohto osobitného programu, v ktorom podrobnejšie ustanoví ciele a vedecké a technické priority uvedené v prílohe, systémy financovania tematických oblastí, ktorých sa týka výzva na predkladanie návrhov, a harmonogram vykonávania.
   2.   V pracovnom programe sa zohľadňujú príslušné výskumné činnosti vykonávané členskými štátmi, pridruženými štátmi a európskymi i medzinárodnými organizáciami. V prípade potreby sa tento program aktualizuje.
   3.   V pracovnom programe sa upresnia kritériá, podľa ktorých sa hodnotia návrhy na nepriame akcie v rámci systémov financovania a vyberajú projekty. Týmito kritériami sú excelentnosť, vplyv a vykonávanie. V pracovnom programe sa môžu spresniť alebo doň doplniť ďalšie požiadavky, koeficienty a hraničné hodnoty.
   4.   V pracovnom programe sa môžu určiť:

               a)

               organizácie, ktoré získajú zápisné vo forme členských príspevkov;

               b)

               akcie na podporu činností určitých právnických osôb.

         Článok 7
   1.   Za vykonávanie osobitného programu zodpovedá Komisia.
   2.   Komisii pri realizácii osobitného programu pomáha konzultačný výbor. Členovia tohto výboru sa môžu meniť podľa jednotlivých tém, ktorými sa rokovanie výboru zaoberá. V prípade aspektov súvisiacich so štiepením sa zloženie výboru a jeho podrobné prevádzkové pravidlá a naň uplatniteľné postupy riadia ustanoveniami rozhodnutia Rady 84/338/Euratom, ESUO, EHS z 29. júna 1984 o štruktúrach a postupoch správy a koordinácie výskumných, rozvojových a demonštračných činností Spoločenstva (10). V prípade aspektov súvisiacich s jadrovou syntézou sa výbor riadi rozhodnutím Rady zo 16. decembra 1980, ktorým sa zriaďuje poradný výbor pre program jadrovej syntézy (11).
   3.   Komisia pravidelne informuje výbor o celkovom pokroku vo vykonávaní osobitného programu a poskytuje mu aktuálne informácie o všetkých akciách navrhnutých alebo financovaných v rámci tohto osobitného programu.
   Článok 8
   Komisia zabezpečí, aby sa v súvislosti s činnosťami vykonávanými v oblastiach, na ktoré sa vzťahuje osobitný program, uskutočňovalo nezávislé monitorovanie, hodnotenie a preskúmanie ustanovené v článku 6 rozhodnutia 2012/93/Euratom.
   Článok 9
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Bruseli 19. decembra 2011

            Za Radu

            predseda

         M. KOROLEC

      (1)  Stanovisko z 15. novembra 2011 (zatiaľ neuverejnené v úradnom vestníku). Stanovisko po nepovinnej konzultácii.

      (2)  Ú. v. EÚ C 318, 29.10.2011, s. 127. Stanovisko po nepovinnej konzultácii.

      (3)  Pozri stranu 25 tohto úradného vestníka.

      (4)  Ú. v. ES L 248, 16.9.2002, s. 1.

      (5)  Ú. v. ES L 357, 31.12.2002, s. 1.

      (6)  Ú. v. ES L 312, 23.12.1995, s. 1.

      (7)  Ú. v. ES L 292, 15.11.1996, s. 2.

      (8)  Ú. v. ES L 136, 31.5.1999, s. 1.

      (9)  Pozri stranu 1 tohto úradného vestníka.

      (10)  Ú. v. ES L 177, 4.7.1984, s. 25.

      (11)  Neuverejnené.

      PRÍLOHA

         VEDECKO-TECHNICKÉ CIELE, HLAVNÉ OKRUHY TÉM A ČINNOSTÍ

      I.   TEMATICKÉ OBLASTI VÝSKUMU
      I.A.   Výskum energie jadrovej syntézy

         Celkový cieľ

      Rozvíjať vedomostnú základňu a realizovať projekt ITER ako významný krok k vytvoreniu prototypových reaktorov pre bezpečné, trvalo udržateľné, ekologické a ekonomicky životaschopné elektrárne.

         Činnosti

      1.   Realizácia projektu ITER
      Spoločenstvo má osobitnú zodpovednosť v rámci organizácie ITER ako hostiteľ projektu a prevzalo vedúcu úlohu, najmä pokiaľ ide o správu medzinárodnej organizácie ITER, jej riadenie a personálne zabezpečenie, ako aj všeobecnú technickú a administratívnu podporu.
      Účasť Spoločenstva na projekte ITER ako jednej z jeho zmluvných strán bude zahŕňať poskytovanie ďalších príspevkov na výstavbu vybavenia a zariadení, ktoré sú potrebné v rámci lokality ITER-u, a podporu projektu počas výstavby.
      Výskumné a vývojové činnosti na podporu výstavby ITER-u sa budú vykonávať v rámci združení zaoberajúcich sa jadrovou syntézou a európskych priemyselných odvetví. Bude k nim patriť vývoj a testovanie komponentov a systémov.
      2.   Výskum a vývoj pri príprave prevádzky ITER-u
      Cielený fyzikálny a technologický program bude mať za cieľ konsolidáciu výberov v rámci projektu ITER a prípravu na rýchle spustenie jeho prevádzky. Bude sa vykonávať prostredníctvom koordinovaných experimentálnych, teoretických a modelovacích činností s využitím zariadení JET a iných príslušných experimentálnych a výpočtových zariadení. Prostredníctvom programu sa zabezpečí, aby Európa mala nevyhnutný vplyv na projekt ITER a vytvorí predpoklady pre jej významnú úlohu pri využívaní tohto projektu. Program bude zahŕňať:

                  —

                  hodnotenie osobitných kľúčových technológií na prevádzku ITER-u prostredníctvom využívania vylepšených doplnkových zariadení JET (prvá stena prispôsobená projektu ITER, ohrievacie systémy, diagnostika),

                  —

                  preskúmanie scenárov prevádzky ITER-u pomocou cielených pokusov na zariadeniach JET a iných zariadeniach a koordinované modelovacie činnosti.

            3.   Obmedzené technologické činnosti zamerané na prípravu projektu DEMO
      Združenia a priemyselné subjekty zaoberajúce sa jadrovou syntézou budú ďalej rozvíjať kľúčové technológie a materiály potrebné na udelenie licencie, výstavbu a prevádzku elektrárne DEMO s cieľom otestovať ich v rámci projektu ITER a umožniť európskemu priemyslu vybudovanie elektrárne DEMO a budúcich elektrární jadrovej syntézy. Uskutočnia sa tieto činnosti:

                  —

                  špecializovaný projektový tím vykoná ďalšie činnosti v súvislosti s technickým overovaním a s podrobným konštrukčným plánom zameraným na prípravu výstavby medzinárodného zariadenia na ožarovanie materiálov pre jadrovú syntézu (IFMIF), ktoré sa bude používať na testovanie materiálov pre elektrárne využívajúce jadrovú syntézu,

                  —

                  vývoj, testovanie ožarovaním a modelovanie materiálov s nízkou úrovňou aktivácie a odolných voči žiareniu; vývoj kľúčových technológií potrebných na prevádzkovanie elektrárne jadrovej syntézy vrátane plášťov; koncepčné projektové činnosti pre DEMO vrátane bezpečnostných a environmentálnych aspektov.

            4.   Výskumné a vývojové činnosti z dlhodobého hľadiska
      Osobitný program opierajúci sa o činnosti zamerané špecificky na projekty ITER a DEMO bude rozvíjať odborné spôsobilosti a rozširovať vedomostnú základňu v oblastiach, ktoré sú strategicky dôležité pre budúce elektrárne jadrovej syntézy. Tieto výskumné činnosti povedú k vyššej technickej uskutočniteľnosti a ekonomickej životaschopnosti energie jadrovej syntézy. Osobitné akcie podľa rámcového programu budú zahŕňať tieto obmedzené činnosti:

                  —

                  štúdiu vylepšených koncepcií schém magnetického poľa vrátane stelarátorov. Práca sa sústredí na prípravu prevádzky stelarátora W7-X, využívanie existujúcich zariadení na rozšírenie experimentálnych databáz a vyhodnotenie perspektívy daných konfigurácií,

                  —

                  pokusy, teóriu a ďalšie modelovanie na účely komplexného pochopenia plaziem jadrovej syntézy používaných v reaktore,

                  —

                  štúdie sociálno-vedeckých aspektov a ekonomických hľadísk výroby energie pomocou jadrovej syntézy a akcie zamerané na podporu informovanosti verejnosti a pochopenia jadrovej syntézy.

            5.   Ľudské zdroje, vzdelávanie a odborná príprava – vytváranie „generácie ITER“
      Zabezpečenie adekvátnych ľudských zdrojov a vysokej úrovne spolupráce v tematickej oblasti jadrovej syntézy tak z hľadiska momentálnych a strednodobých potrieb v rámci projektu ITER, ako aj z hľadiska ďalšieho rozvoja jadrovej syntézy sa uskutoční prostredníctvom:

                  —

                  podpory mobility výskumných pracovníkov medzi organizáciami zúčastňujúcimi sa na osobitnom programe s cieľom presadzovať posilnenú spoluprácu a integráciu výskumných činností a podporovať medzinárodnú spoluprácu,

                  —

                  špičkovej odbornej prípravy pre inžinierov a výskumných pracovníkov na postgraduálnej a postdoktorandskej úrovni vrátane využívania zariadení programu ako platforiem odbornej prípravy a špecializovaných seminárov a workshopov, a posilnenia spolupráce medzi inštitúciami vysokoškolského vzdelávania.

            6.   Infraštruktúry
      Realizácia projektu ITER v Európe v medzinárodnom rámci Organizácie ITER prispeje k novým výskumným infraštruktúram s výrazným európskym rozmerom.
      7.   Prenos technológií, zapojenie priemyslu a inovácia
      ITER si bude vyžadovať nové a pružnejšie organizačné štruktúry, ktoré umožnia, aby sa výsledné inovácie a technický pokrok rýchlo premietli do priemyslu, čo umožní zvýšiť konkurencieschopnosť európskeho priemyslu. Tento cieľ sa dosiahne:

                  —

                  podporou inovácií a výmenou know-how s príslušnými vysokými školami, výskumnými ústavmi a priemyslom vrátane vhodnej interakcie medzi organizáciou ITER a Európskym spoločným podnikom pre rozvoj energie jadrovej syntézy (v rámci ktorej sa poskytne partnerom z oblasti priemyslu rovnocenná príležitosť na účasť, a to v súlade s príslušnými predpismi Únie v oblasti obstarávania),

                  —

                  podporou tvorby patentov,

                  —

                  podporou priemyselného inovačného fóra pre jadrovú syntézu, ktoré vypracuje technologický plán v oblasti jadrovej syntézy a pripraví iniciatívy na rozvoj ľudských zdrojov, s dôrazom na inováciu a potenciál na poskytovanie nových výrobkov a služieb.

            I.B   Jadrové štiepenie, bezpečnosť a ochrana pred žiarením

         Celkový cieľ

      Vytvárať stabilnú vedeckú a technickú základňu s cieľom urýchliť praktický vývoj v záujme bezpečnejšieho nakladania s rádioaktívnym odpadom s dlhým časom rozpadu, zlepšovať najmä bezpečnosť jadrovej energie a zároveň prispievať k hospodárnosti z hľadiska jej zdrojov i nákladov a zabezpečovať silný a spoločensky prijateľný systém ochrany ľudí a životného prostredia proti účinkom ionizujúceho žiarenia.

         Činnosti

      Nepriame akcie v oblasti jadrového štiepenia, bezpečnosti a ochrany pred žiarením sa uskutočnia v piatich hlavných oblastiach činnosti, ktoré sú podrobne opísané nižšie. Vzhľadom na väčší dôraz na jadrovú bezpečnosť, ktorý prispieva k preorientovaniu jadrového výskumu, sa bude čo najväčšia pozornosť venovať oblasti bezpečnosti zariadení, ochrany pred žiarením (vrátane medicínskeho využitia) a posudzovania rizík. Existujú dôležité väzby s výskumom v siedmom rámcovom programe Únie prijatom rozhodnutím Európskeho parlamentu a Rady č. 1982/2006/ES z 18. decembra 2006 o siedmom rámcovom programe Európskeho spoločenstva v oblasti výskumu, technického rozvoja a demonštračných činností (2007 – 2013) (1), najmä v oblasti energetiky, európskych noriem, vzdelávania a odbornej prípravy, ochrany životného prostredia, zdravia, náuky o materiáloch, riadenia, spoločných infraštruktúr, kultúry bezpečnosti a bezpečnostnej ochrany. V mnohých výskumných činnostiach, a obzvlášť v oblasti bezpečnosti jadrových zariadení, sa bude podporovať medzinárodná spolupráca, a to v súčinnosti s príslušnými technickými fórami a fórami zainteresovaných strán opísanými v odôvodnení činností v oblasti jadrového štiepenia, bezpečnosti a ochrany pre žiarením uvedených v bode I.B prílohy I k rozhodnutiu 2012/93/Euratom.
      1.   Nakladanie s konečným rádioaktívnym odpadom
      Technické štúdie a demonštrácia návrhov geologických úložísk s cieľom pripraviť realizáciu a zároveň zabezpečiť prevádzkovú bezpečnosť. Štúdie prispievajúce k lepšiemu chápaniu problematiky odpadov a ich správania v priebehu času, vývoj dôkladných metodík na hodnotenie výkonnosti a bezpečnosti, skúmanie otázok riadenia a spoločenských otázok súvisiacich s postojom verejnosti a iných činností na podporu vytvorenia spoločného európskeho pohľadu na hlavné otázky týkajúce sa nakladania s odpadom od jeho vzniku po uloženie.
      2.   Reaktorové systémy
      Výskum, ktorý má pri rešpektovaní celkového cieľa podporiť bezpečnú prevádzku všetkých reaktorových systémov (vrátane zariadení jadrového palivového cyklu), ktoré sa používajú v Európe, alebo typov reaktorov, ktoré by sa mohli v budúcnosti použiť, a to do rozsahu, ktorý je potrebný s cieľom zachovať širokú odbornosť v oblasti jadrovej bezpečnosti v Európe, pričom sa zameria výhradne na aspekty bezpečnosti. Jeho súčasťou je hodnotenie životnosti elektrární a ich správa, kultúra bezpečnosti (minimalizácia rizika ľudskej a organizačnej chyby), pokročilé metodiky hodnotenia bezpečnosti, numerické simulačné nástroje, prístrojové vybavenie a kontrola, prevencia a zmiernenie ťažkých havárií, s pridruženými činnosťami na optimalizáciu správy znalostí a zachovanie kompetencií.
      Medzi činnosti patria činnosti v oblasti základného a kľúčového prierezového výskumu (ako napríklad náuka o materiáloch) (2) a skúmanie budúcich reaktorov a všetkých aspektov palivového cyklu, ako sú delenie a transmutácia, pričom sa zamerajú výlučne na aspekty bezpečnosti.
      3.   Ochrana pred žiarením
      Činnosti v tejto oblasti sa budú zameriavať na:

                  —

                  lepšiu kvantifikáciu prípadov ohrozenia zdravia pri dlhodobom vystavení nízkym dávkam žiarenia, vrátane individuálnej variability, prostredníctvom epidemiologických štúdií a lepšieho pochopenia mechanizmov prostredníctvom bunkového a molekulárneho biologického výskumu,

                  —

                  zvýšenie bezpečnosti a účinnosti medicínskeho využitia žiarenia prostredníctvom nového technického vývoja a dosiahnutia správnej rovnováhy prínosov a rizík takéhoto využívania,

                  —

                  zvýšenie súdržnosti a prepojenosti zvládania núdzových situácií a situácií po haváriách v Európe vyvinutím spoločných nástrojov a stratégií a demonštrovanie ich účinnosti v prevádzkovom prostredí,

                  —

                  v ďalších oblastiach sa budú vnútroštátne výskumné činnosti podľa potreby účinnejšie prepájať.

            4.   Infraštruktúry
      V prípade preukázateľnej európskej pridanej hodnoty, najmä s cieľom dosiahnuť kritický objem, podpora projektovania, modernizácie, výstavby a/alebo prevádzkovania kľúčových výskumných infraštruktúr požadovaných v ktoromkoľvek z uvedených tematických okruhov vrátane jednoduchšieho náležitého sprístupnenia existujúcich a budúcich infraštruktúr pre jednotlivých výskumných pracovníkov a výskumné tímy.
      5.   Ľudské zdroje a odborná príprava (3)

      Koordinácia vnútroštátnych programov a zabezpečovanie všeobecných potrieb v oblasti odbornej prípravy v jadrovej vede a technológii prostredníctvom celej palety nástrojov vrátane nástrojov s krátkodobejšími výsledkami a konkurenčných nástrojov ako súčasť celkovej podpory ľudských zdrojov vo všetkých tematických oblastiach. Zahŕňa podporu kurzov a sietí odbornej prípravy a opatrenia zamerané na zatraktívnenie tohto odvetvia pre mladých vedcov a inžinierov a zlepšenie koordinácie medzi vzdelávacími inštitúciami Únie, aby sa zabezpečila rovnocennosť kvalifikácií vo všetkých členských štátoch.
      II.   ETICKÉ ASPEKTY
      Počas vykonávania tohto osobitného programu a pri výskumných činnostiach z neho vyplývajúcich sa majú dodržiavať základné etické princípy. Patria medzi ne okrem iných zásady uvedené v Charte základných práv Európskej únie, a to aj: ochrana ľudskej dôstojnosti a ľudského života, ochrana osobných údajov a súkromia, ako aj zvierat a životného prostredia v súlade s právom Spoločenstva a s najnovším znením príslušných medzinárodných dohovorov, usmernení a kódexov správania, napr. Helsinskej deklarácie, Dohovoru Rady Európy o ľudských právach a biomedicíne podpísaného v Oviede 4. apríla 1997 a jeho dodatkových protokolov, Dohovoru OSN o právach dieťaťa, Všeobecnej deklarácie o ľudskom genóme a ľudských právach, ktorú prijalo UNESCO, Dohovoru OSN o biologických a toxínových zbraniach (BTWC), Medzinárodnej zmluvy o rastlinných genetických zdrojoch pre potraviny a poľnohospodárstvo, ako aj relevantných rezolúcií Svetovej zdravotníckej organizácie.
      Bude sa prihliadať aj na stanoviská Európskej skupiny poradcov pre etické dôsledky biotechnológie (1991 – 1997) a stanoviská Európskej skupiny pre etiku vo vede a v nových technológiách (od roku 1998).
      V súlade so zásadou subsidiarity a rôznorodosti prístupov existujúcich v Európe musia účastníci výskumných projektov dodržiavať platnú legislatívu, predpisy a etické pravidlá v krajinách, v ktorých sa výskum bude vykonávať. V každom prípade platia vnútroštátne ustanovenia a Spoločenstvo v žiadnom prípade nebude finančne podporovať výskum v členskom štáte, ak je takýto výskum v tomto členskom štáte zakázaný.
      Účastníci výskumných projektov musia prípadne pred začatím činností v rámci výskumu a technického rozvoja získať súhlas príslušných vnútroštátnych alebo miestnych etických výborov. Komisia bude okrem toho systematicky vykonávať etické skúmanie v súvislosti s eticky citlivými otázkami alebo v prípade zanedbania etických aspektov. V špecifických prípadoch sa môže etické preskúmanie uskutočniť aj počas realizácie projektu.
      Článok 13 Zmluvy o fungovaní Európskej únie požaduje, aby Únia a členské štáty brali maximálny ohľad na požiadavky blaha zvierat pri formulovaní a vykonávaní politík Únie vrátane politiky v oblasti výskumu. V smernici Rady 86/609/EHS z 24. novembra 1986 o aproximácii zákonov, iných právnych predpisov a správnych opatrení členských štátov týkajúcich sa ochrany zvierat používaných na pokusné a iné vedecké účely (4) sa stanovuje, že všetky pokusy je potrebné prispôsobiť tak, aby sa zabránilo trápeniu a zbytočnej bolesti a utrpeniu pokusných zvierat; aby sa vykonávali na čo najnižšom počte zvierat; aby sa pri nich využívali zvieratá s najnižším stupňom neurofyziologickej citlivosti; aby spôsobovali čo najnižšiu možnú mieru bolesti, utrpenia, strachu a trvalého poškodenia. Zmenu genetického dedičstva zvierat alebo ich klonovanie možno zvážiť iba v prípade etickej odôvodnenosti cieľov v podmienkach zaručujúcich pohodu zvierat a pri dodržiavaní zásad biodiverzity. Počas vykonávania tohto osobitného programu bude Komisia pravidelne sledovať vedecký pokrok a vnútroštátne a medzinárodné právne predpisy, aby bolo možné zohľadniť akýkoľvek súvisiaci vývoj.

         (1)  Ú. v. EÚ L 412, 30.12.2006, s. 1.

         (2)  Za podporu hraničného výskumu vo všetkých oblastiach vedy a techniky zodpovedá Európska rada pre výskum.

         (3)  Zodpovednosť za mobilitu výskumných pracovníkov vo všetkých oblastiach vedy a techniky spadá do rozsahu pôsobnosti programu Ľudia uskutočňovaného v rámcovom programe Únie.

         (4)  Ú. v. ES L 358, 18.12.1986, s. 1.


title: Rozhodnutie Európskeho parlamentu (EÚ) 2016/1554 z 28. apríla 2016 o účtovnej závierke Európskej nadácie pre odborné vzdelávanie za rozpočtový rok 2014

text:
               14.9.2016

               SK

               Úradný vestník Európskej únie

               L 246/329

         ROZHODNUTIE EURÓPSKEHO PARLAMENTU (EÚ) 2016/1554
   z 28. apríla 2016
   o účtovnej závierke Európskej nadácie pre odborné vzdelávanie za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej nadácie pre odborné vzdelávanie za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskej nadácie pre odborné vzdelávanie za rozpočtový rok 2014 spolu s odpoveďou nadácie (1),

               —

               so zreteľom na vyhlásenie (2) o vierohodnosti vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória nadácii za plnenie rozpočtu za rozpočtový rok 2014 (05584/2016 – C8-0071/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1339/2008 zo 16. decembra 2008 o zriadení Európskej nadácie pre odborné vzdelávanie (4), a najmä na jeho článok 17,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A8-0116/2016),

               1.

               berie na vedomie, že konečná ročná účtovná závierka Európskej nadácie pre odborné vzdelávanie sa nachádza v prílohe ku správe Dvora audítorov;

               2.

               schvaľuje účtovnú závierku Európskej nadácie pre odborné vzdelávanie za rozpočtový rok 2014;

               3.

               poveruje svojho predsedu, aby postúpil toto rozhodnutie riaditeľovi Európskej nadácie pre odborné vzdelávanie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 266.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 354, 31.12.2008, s. 82.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie výkonného výboru z 28. apríla 1999 o vytvorení príručky o dokladoch, do ktorých je možné vyznačiť vízum (SCH/Com-ex (99) 14)

text:
Dôležité právne oznámenie

|

41999D0014

Úradný vestník L 239 , 22/09/2000 S. 0298 - 0298

		Rozhodnutie výkonného výboruz 28. apríla 1999o vytvorení príručky o dokladoch, do ktorých je možné vyznačiť vízum(SCH/Com-ex (99) 14)Výkonný výbor rozhodol na svojom zasadnutí v Berlíne 16. decembra 1998 o vytvorení príručky o dokladoch, do ktorých je možné vyznačiť vízum [SCH/Com-ex (98) 56].Príručka obsahuje tieto časti:Časť I | Cestovné doklady, do ktorých je možné vyznačiť vízum |Časť II | Cestovné pasy cudzincov vydané štátmi Schengenu, do ktorých je možné vyznačiť vízum |Časť III | Cestovné doklady vydávané medzinárodnými organizáciami |Časť IV | Postupné zostavovanie dokumentácie obsahujúcej kópie týchto dokladov |Časť V | Informácie o známych fiktívnych cestovných pasoch |Výkonný výbor berie na vedomie skutočnosť, že okrem časti I (Cestovné doklady, do ktorých je možné vyznačiť vízum), ktoré mu boli odovzdané 16. decembra 1998, sú teraz k dispozícii tiež časti II, III a V (pozri príloha [1].*To znamená, že podstatné súčasti príručky o dokladoch, do ktorých je možné vyznačiť vízum, sú teraz hotové. Postupné zostavovanie dokumentácie, obsahujúce kópie, sa uskutočňuje v rámci prác Európskej únie. Je možné taktiež využiť príručku o pravých dokladoch, ktorú vydal Interpol.Revidované znenie časti I a častí II, III a V bude odovzdané diplomatickým misiám a konzulárnym úradom v zahraničí. Je tiež možné zasielať ich pohraničným orgánom a ďalším úradom, zaoberajúcim sa otázkami cudzineckého práva.Jestvujúce časti príručky o dokladoch, do ktorých je možné vyznačiť vízum, sa budú podľa potreby revidovať, napríklad každé tri mesiace počínajúc, 1. júlom 1999.V Luxemburgu 28. apríla 1999predsedaC. H. Schapper[1] * Pozri prílohu dokumentu SCH/Com-ex (98) 56.--------------------------------------------------


title: Rozhodnutie Rady (EÚ) 2017/594 z 21. marca 2017 o uzavretí protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, ktorým sa mení a dopĺňa dohoda s cieľom rozšíriť ustanovenia dohody na bilaterálny obchod v oblasti textilu s ohľadom na uplynutie platnosti bilaterálnej dohody o textile

text:
               28.3.2017

               SK

               Úradný vestník Európskej únie

               L 81/1

         ROZHODNUTIE RADY (EÚ) 2017/594
   z 21. marca 2017
   o uzavretí protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, ktorým sa mení a dopĺňa dohoda s cieľom rozšíriť ustanovenia dohody na bilaterálny obchod v oblasti textilu s ohľadom na uplynutie platnosti bilaterálnej dohody o textile
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 v spojení s článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Rada 9. júna 2010 poverila Komisiu, aby začala rokovania s Uzbeckou republikou s cieľom zmeniť a doplniť Dohodu o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej (2) (ďalej len „dohoda“) tak, aby sa zabezpečilo formálne rozšírenie princípov, ktoré sa uplatňujú v obchode s iným tovarom, aj na obchod s textilnými výrobkami. Tieto rokovania sa úspešne skončili a protokol, ktorým sa mení dohoda vypustením článku 16 a všetkých odkazov naň, bol parafovaný 1. júla 2010.

               (2)

               V rámci týchto rokovaní sa obe strany dohodli sprehľadniť dohodu a vypustiť obsolétne technické ustanovenie, ktorého platnosť skončila v roku 1998, spolu s príslušnou prílohou, na ktorú odkazovalo.

               (3)

               V súlade s rozhodnutím Rady 2011/250/EÚ (3) bol protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, ktorým sa mení a dopĺňa dohoda s cieľom rozšíriť ustanovenia dohody na bilaterálny obchod v oblasti textilu s ohľadom na uplynutie platnosti bilaterálnej dohody o textile (ďalej len „protokol“), podpísaný 7. apríla 2011 s výhradou jeho uzavretia.

               (4)

               Protokol by sa mal uzavrieť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, ktorým sa mení a dopĺňa dohoda s cieľom rozšíriť ustanovenia dohody na bilaterálny obchod v oblasti textilu s ohľadom na uplynutie platnosti bilaterálnej dohody o textile (4).
   Text protokolu je pripojený k tomuto rozhodnutiu.
   Článok 2
   Predseda Rady v mene Únie urobí oznámenie podľa článku 2 protokolu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 21. marca 2017

            Za Radu

            predseda

         E. SCICLUNA

      (1)  Súhlas bol udelený 14. 12. 2016.

      (2)  Ú. v. ES L 229, 31.8.1999, s. 3.

      (3)  Ú. v. EÚ L 106, 27.4.2011, s. 1.

      (4)  Dátum nadobudnutia platnosti protokolu uverejní Generálny sekretariát Rady v Úradnom vestníku Európskej únie.


title: Rozhodnutie Rady (EÚ) 2016/1210 z 18. júla 2016 o uzavretí protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej o Rámcovej dohode medzi Európskou úniou a Azerbajdžanskou republikou o všeobecných zásadách účasti Azerbajdžanskej republiky na programoch Únie

text:
               26.7.2016

               SK

               Úradný vestník Európskej únie

               L 199/1

         ROZHODNUTIE RADY (EÚ) 2016/1210
   z 18. júla 2016
   o uzavretí protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej o Rámcovej dohode medzi Európskou úniou a Azerbajdžanskou republikou o všeobecných zásadách účasti Azerbajdžanskej republiky na programoch Únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 212 v spojení s jej článkom 218 ods. 6 písm. a) druhým pododsekom,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Protokol k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej o Rámcovej dohode medzi Európskou úniou a Azerbajdžanskou republikou o všeobecných zásadách účasti Azerbajdžanskej republiky na programoch Únie (ďalej len „protokol“) bol podpísaný v mene Únie 14. júna 2014.

               (2)

               Cieľom protokolu je stanoviť finančné a technické pravidlá, ktoré umožnia Azerbajdžanskej republike zúčastniť sa na určitých programoch Únie. Horizontálny rámec, ktorý sa ustanovuje protokolom, predstavuje opatrenie zamerané na hospodársku, finančnú a technickú spoluprácu, ktorá umožňuje prístup k pomoci poskytovanej Úniou na základe programov, a to predovšetkým finančnej pomoci. Tento rámec sa vzťahuje len na tie programy Únie, v súvislosti s ktorými príslušné základné právne akty stanovujú možnosť Azerbajdžanskej republiky zúčastniť sa. Uzavretie protokolu preto neznamená vykonávanie právomocí v rámci rôznych sektorálnych politík, ktoré sa sledujú týmito programami; tieto právomoci sa vykonávajú pri zriaďovaní programov.

               (3)

               Protokol by sa mal schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Protokol k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej o Rámcovej dohode medzi Európskou úniou a Azerbajdžanskou republikou o všeobecných zásadách účasti Azerbajdžanskej republiky na programoch Únie (ďalej len „protokol“) (2).
   Článok 2
   Predseda Rady vykoná v mene Únie oznámenie podľa článku 10 protokolu (3).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 18. júla 2016

            Za Radu

            predsedníčka

         F. MOGHERINI

      (1)  Súhlas zo 6. júla 2016 (zatiaľ neuverejnený v úradnom vestníku).

      (2)  Protokol bol uverejnený v Ú. v. EÚ L 19, 24.1.2015, s. 4, spolu s rozhodnutím o jeho podpise.

      (3)  Generálny sekretariát Rady uverejní dátum nadobudnutia platnosti protokolu v Úradnom vestníku Európskej únie.


title: 2007/799/ES: Rozhodnutie Rady z  12. októbra 2006 o podpise protokolu o vykonávaní alpského dohovoru v oblasti dopravy (protokolu o doprave) v mene Spoločenstva

text:
               8.12.2007

               SK

               Úradný vestník Európskej únie

               L 323/13

         ROZHODNUTIE RADY
   z 12. októbra 2006
   o podpise protokolu o vykonávaní alpského dohovoru v oblasti dopravy (protokolu o doprave) v mene Spoločenstva
   (2007/799/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 71 v spojení s článkom 300 ods. 2 prvým pododsekom prvou vetou,
   so zreteľom na návrh Komisie,
   keďže:

               (1)

               Jedným z cieľov politiky Spoločenstva v oblasti dopravy je podpora opatrení na medzinárodnej úrovni na riešenie regionálnych a európskych problémov, ktoré bránia trvalo udržateľnej mobilite v oblasti dopravy a predstavujú riziká pre životné prostredie.

               (2)

               Rada 14. mája 1991 poverila Komisiu, aby sa v mene Spoločenstva po porade s členskými štátmi zúčastnila na rokovaniach o Alpskom dohovore a k nemu pripojených protokoloch.

               (3)

               Spoločenstvo na základe rozhodnutia Rady 96/191/ES (1) uzavrelo Dohovor o ochrane Álp (Alpský dohovor).

               (4)

               Protokol o vykonávaní Alpského dohovoru v oblasti dopravy (protokol o doprave) založený na článku 2 ods. 2 a 3 Alpského dohovoru bol prijatý 24. – 26. mája 2000 pri príležitosti 16. zasadnutia Stáleho výboru Alpského dohovoru.

               (5)

               Protokol o doprave predstavuje rámec založený na zásadách opatrnosti a prevencie a zásade „znečisťovateľ platí“ pre zabezpečenie trvalo udržateľnej mobility a ochrany životného prostredia pre všetky druhy dopravy v alpskej oblasti.

               (6)

               Protokol o doprave bol podľa článku 24 otvorený na podpísanie zmluvnými stranami na zasadnutí ministrov Alpského dohovoru, ktoré sa konalo 30. a 31. októbra 2000 v Lucerne a v Rakúskej republike, ktorá je depozitárom.

               (7)

               Rozhodujúca právomoc Spoločenstva v spojení so zásadou jednotnosti v medzinárodnom zastúpení Spoločenstva znamená, že je lepšie, ak Spoločenstvo a členské štáty, ktoré sú zmluvnými stranami dohovoru, ak je to možné, súčasne podpíšu a prípadne uložia príslušné ratifikačné alebo schvaľovacie listiny.

               (8)

               Je vhodné, aby bol protokol o vykonávaní Alpského dohovoru v oblasti dopravy (protokol o doprave) podpísaný v mene Spoločenstva s výhradou uzavretia k neskoršiemu dátumu,

         ROZHODLA TAKTO:
   Jediný článok
   Predseda Rady sa týmto poveruje, aby určil osobu(-y) splnomocnenú(-é) na podpis protokolu o vykonávaní Alpského dohovoru v oblasti dopravy (protokolu o doprave) v mene Spoločenstva a udelil im právomoc potrebnú na tento účel.

      V Luxemburgu 12. októbra 2006

            Za Radu

            predsedníčka

         S. HUOVINEN

      (1)  Ú. v. ES L 61, 12.3.1996, s. 31.
    ---documentbreak---

               8.12.2007

               SK

               Úradný vestník Európskej únie

               L 323/15

         PREKLAD
   PROTOKOL O VYKONÁVANÍ ALPSKÉHO DOHOVORU Z ROKU 1991 V OBLASTI DOPRAVY
   Protokol o doprave
   SPOLKOVÁ REPUBLIKA NEMECKO,
   FRANCÚZSKA REPUBLIKA,
   TALIANSKA REPUBLIKA,
   LICHTENŠTAJNSKÉ KNIEŽATSTVO,
   MONACKÉ KNIEŽATSTVO,
   RAKÚSKA REPUBLIKA,
   ŠVAJČIARSKA KONFEDERÁCIA,
   SLOVINSKÁ REPUBLIKA,
   a
   EURÓPSKE SPOLOČENSTVO,
   v súlade so svojou úlohou vykonávať komplexnú politiku ochrany a trvalo udržateľného rozvoja alpského regiónu, vyplývajúcou z Dohovoru o ochrane Álp (Alpský dohovor) zo 7. novembra 1991,
   v súlade so svojimi povinnosťami vyplývajúcimi z článku 2 ods. 2 a 3 Alpského dohovoru,
   uvedomujúc si, že ekosystémy a krajina alpského regiónu sú obzvlášť citlivé, že jeho geografické podmienky a topografia môžu pravdepodobne viesť k zvýšeniu znečistenia a hluku a že obsahuje jedinečné prírodne zdroje a jedinečné kultúrne dedičstvo,
   uvedomujúc si, že ak sa neprijmú vhodné opatrenia, doprava a environmentálne škody, ktoré spôsobuje, budú ďalej narastať v dôsledku ďalšej integrácie trhov, socio-ekonomického rozvoja a rekreačných aktivít,
   presvedčené, že miestne obyvateľstvo musí byť schopné určiť svoj vlastný plán sociálneho, kultúrneho a hospodárskeho rozvoja a zúčastniť sa na jeho realizácii v existujúcom inštitucionálnom rámci,
   uvedomujúc si, že doprava vplýva na životné prostredie a že environmentálne škody, ktoré spôsobuje, majú stále väčší negatívny dosah na ekológiu, zdravie a bezpečnosť a predstavujú pre ne stále väčšie riziká, ktorými je potrebné zaoberať sa spoločne,
   uvedomujúc si, že je potrebné zaviesť prísnejšie bezpečnostné opatrenia pre prepravu nebezpečného materiálu,
   uvedomujúc si, že je potrebné vytvoriť komplexné podmienky na pozorovanie, výskum, poskytovanie informácií a poradenstva s cieľom stanoviť prepojenie medzi dopravou, zdravím, životným prostredím a hospodárskym rozvojom a jasne poukázať na potrebu znížiť environmentálne škody,
   uvedomujúc si, že na dopravnej politike v alpskom regióne, ktorá by bola založená na zásade trvalej udržateľnosti, majú záujem tak miestni obyvatelia, ako aj obyvatelia iných regiónov a tiež že je potrebné zachovať alpské oblasti ako obývané územie a zároveň ako prírodný a hospodársky región,
   uvedomujúc si, že na jednej strane sa nedostatočne využíva potenciál, ktorý predstavujú jednotlivé druhy dopravy, a na druhej strane sa nedostatočne zohľadňuje dôležitosť infraštruktúr pre dopravné systémy, ktoré sú ohľaduplnejšie voči životnému prostrediu (ako napríklad železničná doprava, vnútrozemská vodná a námorná doprava a kombinovaná doprava), alebo nadnárodná kompatibilita a použiteľnosti rôznych dopravných prostriedkov, a že je preto potrebné optimalizovať tieto dopravné systémy výrazným posilnením sietí v alpskom regióne a mimo neho,
   uvedomujúc si, že rozhodnutia v oblasti regionálneho plánovania a hospodárskej politiky, ktoré sa prijímajú v alpskom regióne a mimo neho, majú veľký vplyv na rozvoj dopravy v Alpách,
   želajúc si rozhodujúcim spôsobom prispieť k trvalo udržateľnému rozvoju a k zvýšeniu kvality života znížením objemu dopravy, riadením dopravy spôsobom, ktorý je ohľaduplnejší voči životnému prostrediu, a zvýšením účinnosti a efektívnosti existujúcich dopravných systémov,
   presvedčené, že je potrebné zosúladiť hospodárske záujmy, sociálne potreby a environmentálne požiadavky,
   patrične zohľadňujúc dvojstranné a mnohostranné dohovory, ktoré uzavreli zmluvné strany s Európskym spoločenstvom, najmä v oblasti dopravy,
   presvedčené, že isté problémy sa dajú vyriešiť len na cezhraničnej úrovni a vyžadujú spoločné opatrenia alpských štátov,
   DOHODLI SA TAKTO:
   KAPITOLA I
   VŠEOBECNÉ USTANOVENIA
   Článok 1
   Ciele
   1.   Zmluvné strany sa zaväzujú k vykonávaniu trvalo udržateľnej dopravnej politiky, ktorá:

               a)

               prispeje k zmenšeniu negatívnych vplyvov alpskej a transalpskej dopravy a rizík, ktoré spôsobuje, na úroveň, ktorá nie je škodlivá pre ľudí, flóru a faunu a ich prostredie a obydlia, okrem iného tak, že prenesie rastúci objem dopravy, najmä nákladnej, na železničnú dopravu najmä prostredníctvom vytvorenia vhodných infraštruktúr a stimulov v súlade s trhovými zásadami;

               b)

               prispeje k trvalo udržateľnému rozvoju obydlí a hospodárskych oblastí, v ktorých prebývajú a pracujú ľudia žijúci v alpskom regióne, vykonávaním dopravnej politiky, ktorá zahŕňa všetky druhy dopravy a je harmonizovaná medzi rôznymi zmluvnými stranami;

               c)

               pomôže znížiť každý vplyv, ktorý by mohol ohroziť úlohu a prírodné zdroje alpského regiónu, ktorého význam prekračuje hranice alpskej oblasti, a jeho prírodné a kultúrne dedičstvo, a pokiaľ to bude možné zabrániť týmto vplyvom;

               d)

               zabezpečí alpskú a transalpskú premávku za ekonomicky únosné náklady zvyšovaním účinnosti dopravných systémov a podporou tých druhov dopravy, ktoré sú najohľaduplnejšie k životnému prostrediu a najhospodárnejšie z hľadiska prírodných zdrojov;

               e)

               zabezpečí spravodlivú hospodársku súťaž medzi jednotlivými druhmi dopravy.

         2.   Zmluvné strany sa zaväzujú rozvíjať dopravný sektor na základe zásady opatrnosti, zásady prevencie a zásady „znečisťovateľ platí“.
   Článok 2
   Vymedzenie pojmov
   Na účely tohto protokolu:
   Článok 3
   Trvalo udržateľná doprava a mobilita
   1.   S cieľom umožniť trvalo udržateľný rozvoj dopravy sa zmluvné strany zaväzujú potlačiť prostredníctvom spoločnej dopravnej a environmentálnej politiky negatívne vplyvy a riziká súvisiace s dopravou, pričom zohľadnia:

               a)

               dôležitosť životného prostredia, aby sa:

                           aa)

                           využívanie prírodných zdrojov znížilo na úroveň, ktorá, pokiaľ je to možné, nepresahuje ich prirodzenú schopnosť regenerácie;

                           bb)

                           škodlivé emisie znížili na úroveň, ktorá nepoškodzuje absorpčnú kapacitu dotknutého prostredia;

                           cc)

                           obmedzilo vypúšťanie látok do životného prostredia s cieľom zabrániť poškodeniu environmentálnych štruktúr a cyklov prírodných materiálov;

               b)

               požiadavky obyvateľov s cieľom:

                           aa)

                           umožniť dostupnosť, pokiaľ ide o osoby, prácu, tovar a služby, pričom by sa účinne chránilo životné prostredie, šetrila energia a priestor a spĺňali základné potreby obyvateľstva;

                           bb)

                           zabrániť ohrozovaniu zdravia ľudí a znížiť riziko environmentálnych katastrof a počet a závažnosť havárií;

               c)

               dôležitosť ekonomických kritérií s cieľom:

                           aa)

                           zvýšiť ziskovosť dopravného sektora a internalizovať vonkajšie náklady;

                           bb)

                           podporiť optimálne využívanie existujúcich infraštruktúr;

                           cc)

                           posilniť zamestnanosť v prosperujúcich podnikoch v rôznych hospodárskych odvetviach;

               d)

               potrebu prijať prísnejšie opatrenia proti hluku vzhľadom na osobitnú topografiu Álp.

         2.   Zmluvné strany sa v súlade s vnútroštátnymi a medzinárodnými platnými právnymi predpismi v oblasti dopravy zaväzujú, že vypracujú národné, regionálne a miestne stratégie, ciele a opatrenia, ktoré:

               a)

               zohľadnia rôzne environmentálne, ekonomické a socio-kultúrne údaje a rôzne potreby;

               b)

               umožnia znížiť environmentálne škody, ktoré spôsobuje doprava, zavedením ekonomických nástrojov spolu s opatreniami pre regionálne plánovanie a plánovanie v oblasti dopravy.

         Článok 4
   Zohľadnenie cieľov v iných politikách
   1.   Zmluvné strany sa zaväzujú zohľadniť ciele tohto protokolu vo svojich ďalších politikách.
   2.   Zmluvné strany sa zaväzujú predvídať a vyhodnocovať vplyvy iných politík, stratégií a koncepcií vykonávaných mimo oblasti dopravy.
   Článok 5
   Účasť regionálnych a miestnych orgánov
   1.   Zmluvné strany podporujú medzinárodnú spoluprácu medzi príslušnými inštitúciami s cieľom nájsť najlepšie cezhraničné riešenia a dosiahnuť dohodu o harmonizovaných riešeniach.
   2.   Každá zmluvná strana stanoví v rámci svojho inštitucionálneho rámca najlepšiu úroveň koordinácie a spolupráce medzi priamo dotknutými inštitúciami a regionálnymi orgánmi s cieľom podporiť solidaritu v zodpovednosti, najmä v záujme využívania a rozvoja synergií pri vykonávaní dopravných politík opatrení, ktoré z nich vyplývajú.
   3.   Priamo dotknuté regionálne a miestne orgány sú v rámci rozsahu svojich právomocí a existujúceho inštitucionálneho rámca zapojené do prípravy a vykonávania týchto politík a opatrení v ich rôznych štádiách.
   Článok 6
   Posilnené vnútroštátne predpisy
   Zmluvné strany môžu na účely ochrany ekologicky citlivého alpského regiónu a bez toho, aby boli dotknuté platné medzinárodné dohovory, prijímať opatrenia, ktoré idú nad rámec opatrení ustanovených v tomto protokole, vzhľadom na osobitné situácie, ktoré súvisia s ich prírodnými oblasťami, alebo z dôvodu verejného zdravia, bezpečnosti alebo ochrany životného prostredia.
   KAPITOLA II
   ŠPECIFICKÉ OPATRENIA
   A)   STRATÉGIE, KONCEPCIE, PROJEKTY
   Článok 7
   Všeobecná stratégia dopravnej politiky
   1.   Zmluvné strany sa s cieľom zabezpečiť trvalú udržateľnosť zaväzujú podporovať racionálne a bezpečné riadenie dopravy, najmä v rámci harmonizovaných cezhraničných sietí s cieľom:

               a)

               zabezpečiť dobrú koordináciu medzi rôznymi druhmi dopravy a dopravnými prostriedkami a podporiť intermodalitu;

               b)

               optimalizovať využívanie existujúcich dopravných systémov a infraštruktúr v Alpách vrátane využívania elektronického prenosu údajov a ukladať na znečisťovateľov vonkajšie náklady a náklady na infraštruktúru, pokiaľ je to možné podľa spôsobených škôd;

               c)

               podporiť prostredníctvom štrukturálnych opatrení a opatrení regionálneho plánovania prechod k dopravným prostriedkom pre osobnú dopravu a prepravu tovaru, ktoré sú ohľaduplnejšie voči životnému prostrediu, a k intermodálnym dopravným systémom;

               d)

               prispieť k zníženiu objemu dopravy.

         2.   Zmluvné strany sa zaväzujú prijať opatrenia potrebné na zabezpečenie, pokiaľ to bude možné:

               a)

               ochrany komunikačných trás pred prírodnými nebezpečenstvami;

               b)

               ochrany osôb a životného prostredia v oblastiach obzvlášť poškodených dopravou;

               c)

               postupného znižovania emisií škodlivých látok a hluku v prípade všetkých druhov dopravy, a to aj prostredníctvom využitia najlepších dostupných technológií;

               d)

               väčšej bezpečnosti v doprave.

         Článok 8
   Hodnotenie a medzivládny konzultačný postup
   1.   Zmluvné strany sa zaväzujú, že v prípade nových stavebných prác veľkého rozsahu, prestavieb alebo závažných rozšírení existujúcich dopravných infraštruktúr vypracujú štúdie vhodnosti, posúdenia vplyvu na životné prostredie a analýzy rizík a zhodnotia tieto výsledky s ohľadom na ciele stanovené v tomto protokole.
   2.   Dopravná infraštruktúra v Alpách sa musí plánovať koordinovaným a jednotným spôsobom. Každá zmluvná strana sa zaväzuje, že v prípade projektov s významným cezhraničným vplyvom sa bude spoločne radiť s ostatnými dotknutými zmluvnými stranami, a to najneskôr po predložení štúdií. Tieto ustanovenia sa nevzťahujú na právo každej zmluvnej strany budovať dopravnú infraštruktúru, ktorú schválila v súlade so svojím vnútroštátnym právnym poriadkom v čase prijatia tohto protokolu alebo ktorej výstavba je potrebná v súlade s právom.
   3.   Zmluvné strany vyzývajú podniky vo svojich krajinách, aby vo zvýšenej miere zohľadňovali dopravnú politiku vo svojom environmentálnom manažmente.
   B)   TECHNICKÉ OPATRENIA
   Článok 9
   Verejná doprava
   Zmluvné strany sa na účely trvalo udržateľného zachovania a zlepšenia obytnej štruktúry, hospodárskej organizácie Álp a ich príťažlivosti z hľadiska rekreácie a trávenia voľného času zaväzujú, že budú podporovať vytváranie a rozvoj užívateľsky jednoduchých systémov verejnej dopravy prispôsobených životnému prostrediu.
   Článok 10
   Železničná doprava a vnútrozemská vodná a námorná doprava
   1.   Na účely lepšieho využitia osobitnej schopnosti železníc spĺňať požiadavky na dopravu na dlhé vzdialenosti a na účely využitia železničnej siete na hospodársku činnosť a turizmus v Alpách zmluvné strany v rámci svojich právomocí podporujú:

               a)

               zlepšenie železničnej infraštruktúry prostredníctvom výstavby a rozvoja dôležitých transalpských železničných trás vrátane spojovacích trás a vhodných terminálov;

               b)

               ďalšiu optimalizáciu železničných podnikov a ich modernizáciu, najmä na účely cezhraničnej dopravy;

               c)

               prijatie opatrení na presun nákladnej dopravy na dlhé vzdialenosti na železnicu a ďalšiu harmonizáciu poplatkov za používanie dopravnej infraštruktúry;

               d)

               intermodálne dopravné systémy a ďalší rozvoj železničnej dopravy;

               e)

               zvýšené využívanie železníc a vytváranie užívateľsky jednoduchých synergií medzi osobnou dopravou na dlhé vzdialenosti, regionálnou dopravou a miestnou dopravou.

         2.   Zmluvné strany podporujú úsilie o zvýšenie využívania vnútrozemskej vodnej a námornej dopravy s cieľom znížiť objem cestnej a železničnej nákladnej dopravy.
   Článok 11
   Cestná doprava
   1.   Zmluvné strany nezačnú výstavbu žiadnych nových, veľkokapacitných ciest pre transalpskú dopravu.
   2.   Môžu sa budovať veľkokapacitné cestné projekty pre alpskú dopravu za predpokladu, že:

               a)

               ciele stanovené v článku 2 ods. 2 písm. j) Alpského dohovoru sa dajú dosiahnuť vhodnými opatreniami opatrnosti a kompenzačnými opatreniami stanovenými v posúdení vplyvu na životné prostredie;

               b)

               požiadavky na dopravu sa nedajú splniť lepším využívaním existujúcich cestných a železničných kapacít, rozšírením alebo vybudovaním nových infraštruktúr železničnej dopravy a vnútrozemskej vodnej a námornej dopravy, zlepšením kombinovanej dopravy ani žiadnou inou organizáciou dopravy;

               c)

               výsledky štúdie vhodnosti preukážu, že projekt je ekonomicky životaschopný, riziká sú vyhodnotené a výsledok posúdenia vplyvu na životné prostredie je kladný;

               d)

               sa zohľadnilo regionálne plánovanie a/alebo programy a hľadisko trvalo udržateľného rozvoja.

         3.   Vzhľadom na geografickú štruktúru a osobitnú organizáciu alpského regiónu, v ktorom prepravnú funkciu nemôže vždy dostatočne zabezpečiť výlučne verejná doprava, však zmluvné strany uznávajú potrebu vytvárať a zachovávať vo vzdialených oblastiach dostatočné dopravné infraštruktúry pre fungovanie súkromnej dopravy.
   Článok 12
   Letecká doprava
   1.   Zmluvné strany sa zaväzujú znížiť v maximálnej miere environmentálne škody spôsobované leteckou dopravou vrátane hluku z lietadiel bez toho, aby ju presunuli do iných regiónov. Vzhľadom na ciele stanovené v tomto protokole sa usilujú o obmedzenie alebo prípadne zákaz zhadzovania nákladu z lietadiel mimo letísk. Na účely ochrany divej fauny príjmu zmluvné strany opatrenia s cieľom stanoviť časové a priestorové obmedzenia pre bezmotorovú leteckú rekreačnú dopravu.
   2.   Zmluvné strany sa zaväzujú, že zlepšia systémy verejnej dopravy s cieľom prepojiť letiská na okraji Álp s rôznymi alpskými regiónmi, aby bolo možné uspokojiť požiadavky na dopravu bez ďalšieho poškodzovania životného prostredia. V tejto súvislosti zmluvné strany v maximálnej miere obmedzia výstavbu nových letísk a rozširovanie veľkého rozsahu existujúcich letísk v Alpách.
   Článok 13
   Turistické zariadenia
   1.   Vzhľadom na ciele tohto protokolu sa zmluvné strany zaväzujú, že zhodnotia vplyv dopravy, ktorá súvisí s novými turistickými zariadeniami, a že v prípade potreby príjmu opatrenia opatrnosti alebo kompenzačné opatrenia s cieľom splniť ciele stanovené v tomto alebo iných protokoloch. V tomto prípade sa uprednostní verejná doprava.
   2.   Zmluvné strany podporujú vytváranie a zachovávanie oblastí so slabou alebo žiadnou premávkou, zákaz vjazdu automobilom do určitých turistických stredísk a opatrenia, ktoré budú viesť turistov k tomu, aby nepricestovali automobilom ani ho nepoužívali.
   Článok 14
   Skutočné náklady
   V snahe ovplyvniť rozdelenie dopravy medzi jej jednotlivé druhy dôkladnejším zohľadnením skutočných nákladov na jednotlivé druhy dopravy sa zmluvné strany dohodli, že budú uplatňovať zásadu „znečisťovateľ platí“ a podporovať vytvorenie a používanie systému na výpočet nákladov na infraštruktúru a vonkajších nákladov. Cieľom je postupné zavedenie systémov spoplatnenia špecifických pre dopravu, aby sa tieto skutočné náklady pokryli spravodlivo a aby:

               a)

               sa podporilo používanie druhov dopravy a dopravných prostriedkov, ktoré sú najohľaduplnejšie k životnému prostrediu;

               b)

               sa dosiahlo vyváženejšie využívanie dopravnej infraštruktúry;

               c)

               sa poskytli stimuly pre väčšie využitie príležitostí na zníženie environmentálnych a socio-ekonomických nákladov prostredníctvom štrukturálnych opatrení a opatrení regionálneho plánovania, ktoré majú vplyv na dopravu.

         C)   MONITOROVANIE A KONTROLA
   Článok 15
   Ponuka a využívanie dopravnej infraštruktúry
   1.   Zmluvné strany sa zaväzujú, že budú v referenčnom dokumente zaznamenávať a pravidelne aktualizovať stav, vývoj a využívanie alebo zlepšenie veľkokapacitnej dopravnej infraštruktúry a dopravných systémov a pokles environmentálnych škôd. Na tento účel použijú jednotnú výstupnú formu.
   2.   Zmluvné strany na základe uvedeného referenčného dokumentu posúdia, v akom rozsahu prispeli vykonávacie opatrenia k dosiahnutiu a ďalšiemu rozvoju cieľov stanovených v Alpskom dohovore, a najmä v tomto protokole.
   Článok 16
   Ciele, normy a ukazovatele v oblasti kvality životného prostredia
   1.   Zmluvné strany ustanovia a zavedú ciele v oblasti kvality životného prostredia na účely zavedenia udržateľných dopravných prostriedkov.
   2.   Zhodujú sa, že je potrebné stanoviť vhodné normy a ukazovatele týkajúce sa špecifických požiadaviek alpského regiónu.
   3.   Účelom uplatňovania týchto noriem a ukazovateľov je meranie zmien, ktoré vyplynuli zo škôd spôsobených dopravou a ktoré ovplyvňujú životné prostredie a zdravie.
   KAPITOLA III
   KOORDINÁCIA, VÝSKUM, ODBORNÁ PRÍPRAVA A INFORMOVANIE
   Článok 17
   Koordinácia a informovanie
   Zmluvné strany súhlasia, že v prípade potreby sa stretnú, aby:

               a)

               zhodnotili vplyv opatrení prijatých na základe tohto protokolu;

               b)

               sa vzájomne radili pred prijatím každého závažného rozhodnutia, ktoré sa týka dopravnej politiky a ktoré by mohlo mať vplyv na iné zmluvné štáty;

               c)

               podporili výmenu informácií o vykonávaní tohto protokolu, pričom sa prednostne využijú existujúce informačné systémy;

               d)

               dosiahli dohodu pred prijatím každého závažného rozhodnutia, ktoré sa týka dopravnej politiky, a to najmä s cieľom začleniť ho do politiky harmonizovaného cezhraničného regionálneho plánovania.

         Článok 18
   Výskum a pozorovanie
   1.   Zmluvné strany úzko spolupracujú pri podpore a harmonizácii výskumu a systematického pozorovania interakcie medzi dopravou a životným prostredím v Alpách a špecifického technologického vývoja, ktorým sa dosiahne zvýšenie ekonomickej účinnosti dopravných systémov, ktoré sú ohľaduplné voči životnému prostrediu.
   2.   Výsledky spoločného výskumu a pozorovania sa patrične zohľadnia pri posudzovaní vykonávania protokolu, najmä s cieľom vypracovať metódy a kritériá, ktoré umožnia definovať trvalo udržateľný rozvoj dopravy.
   3.   Zmluvné strany zabezpečia, aby sa jednotlivé výsledky výskumu a systematického pozorovania na vnútroštátnej úrovni integrovali do spoločného systému stáleho pozorovania a poskytovania informácií a sprístupnili verejnosti v existujúcom inštitucionálnom rámci.
   4.   Zmluvné strany podporujú pilotné projekty na zavedenie trvalo udržateľných dopravných koncepcií a technológií.
   5.   Zmluvné strany podporujú výskum v oblasti uplatniteľnosti metód posúdenia strategického vplyvu intermodálnej dopravy v Alpách.
   Článok 19
   Odborná príprava a informovanie verejnosti
   Zmluvné strany podporujú základnú a rozširujúcu odbornú prípravu a informovanie verejnosti o cieľoch a opatreniach stanovených v tomto protokole a jeho vykonávaní.
   KAPITOLA IV
   MONITOROVANIE A HODNOTENIE
   Článok 20
   Vykonávanie
   Zmluvné strany sa zaväzujú dohliadať na vykonávanie tohto protokolu, pričom prijmú všetky vhodné opatrenia v existujúcom inštitucionálnom rámci.
   Článok 21
   Kontrola plnenia záväzkov vyplývajúcich z protokolu
   1.   Zmluvné strany predkladajú stálemu výboru pravidelné správy o opatreniach prijatých v zmysle tohto protokolu. Správy sa zaoberajú aj otázkou účinnosti prijatých opatrení. Alpská konferencia stanovuje periodicitu správ.
   2.   Stály výbor preskúma tieto správy s cieľom overiť, či zmluvné strany splnili svoje záväzky vyplývajúce z tohto protokolu. Od príslušných zmluvných strán si môže takisto vyžiadať doplňujúce informácie alebo použiť iné zdroje informácií.
   3.   Stály výbor vypracuje pre Alpskú konferenciu správu o plnení záväzkov vyplývajúcich z tohto protokolu zmluvnými stranami.
   4.   Alpská konferencia sa s touto správou oboznámi. Ak dospeje k záveru, že záväzky neboli splnené, môže prijať odporúčania.
   Článok 22
   Hodnotenie účinnosti ustanovení
   1.   Zmluvné strany pravidelne preskúmajú a vyhodnotia účinnosť ustanovení tohto protokolu. V prípade potreby zvážia prijatie vhodných zmien a doplnení k tomuto protokolu s cieľom podporiť dosiahnutie stanovených cieľov.
   2.   Regionálne a miestne orgány sa na tomto hodnotení podieľajú v existujúcom inštitucionálnom rámci. Je možné radiť sa s mimovládnymi organizáciami, ktoré vyvíjajú činnosť v tejto oblasti.
   KAPITOLA V
   ZÁVEREČNÉ USTANOVENIA
   Článok 23
   Vzťah medzi Alpským dohovorom a protokolom
   1.   Tento protokol je protokolom k Alpskému dohovoru v zmysle článku 2 a ďalších príslušných článkov dohovoru.
   2.   Zmluvnou stranou tohto protokolu sa môžu stať len zmluvné strany Alpského dohovoru. Odstúpenie od Alpského dohovoru znamená zároveň odstúpenie od tohto protokolu.
   3.   Ak Alpská konferencia rokuje o otázkach týkajúcich sa tohto protokolu, hlasovacie právo majú len zmluvné strany tohto protokolu.
   Článok 24
   Podpísanie a ratifikácia
   1.   Tento protokol je otvorený na podpísanie signatárskymi štátmi Alpského dohovoru a Európskym spoločenstvom 31. októbra 2000 a Rakúskou republikou, ktorá je depozitárom, od 6. novembra 2000.
   2.   Tento protokol nadobúda platnosť pre zmluvné strany, ktoré vyjadrili súhlas byť viazané týmto protokolom, tri mesiace odo dňa, keď tri štáty uložia ratifikačnú listinu, listinu o prijatí alebo listinu o schválení.
   3.   Pokiaľ ide o zmluvné strany, ktoré vyjadria súhlas byť viazané týmto protokolom neskôr, protokol nadobúda platnosť tri mesiace odo dňa uloženia ratifikačnej listiny, listiny o prijatí alebo listiny o schválení. Po nadobudnutí platnosti zmeny a doplnenia protokolu sa každá nová zmluvná strana daného protokolu stáva zmluvnou stranou zmeneného a doplneného protokolu.
   Článok 25
   Oznámenie
   V súvislosti s týmto protokolom depozitár oznámi každému štátu uvedenému v preambule a Európskemu spoločenstvu:

               a)

               každé podpísanie tohto protokolu;

               b)

               uloženie každej ratifikačnej listiny, listiny o prijatí alebo listiny o schválení;

               c)

               každý dátum nadobudnutia platnosti;

               d)

               každé vyhlásenie zmluvnej strany alebo signatára;

               e)

               každé odstúpenie, ktoré oznámi zmluvná strana, vrátane dátumu, kedy nadobúda účinnosť.

      Na dôkaz toho podpísaní zástupcovia, náležite oprávnení na tento účel, podpísali tento protokol.
      V Lucerne tridsiateho prvého októbra dvetisíc vo francúzskom, nemeckom, talianskom a slovinskom jazyku, pričom všetky štyri znenia sú rovnako autentické, v jedinom pôvodnom vyhotovení, ktorý bude uložený v rakúskom štátnom archíve. Depozitár zašle overenú kópiu všetkým signatárskym štátom.

         Za Spolkovú republiku Nemecko,
         za Francúzsku republiku,
         za Taliansku republiku,
         za Lichtenštajnské kniežatstvo,
         za Monacké kniežatstvo,
         za Rakúsku republiku,
         za Švajčiarsku konfederáciu,
         za Slovinskú republiku,
         za Európske spoločenstvo.